Ngomnati mubgal leydi wanngini dabare to laawol woinki ngenaari mallum’en be kuugal maɓɓe.
Ministaajo janngille mo diiwal Chukwumeka Uwajiuba, anndinii ka nyalaande Alhamisa haa Benin nder humto go SEPLAT energy education roundtable be STEP ɗerewol seyo ngol mallum en eltaaɓe.
O wi’i awnirgal keeritiiɗum ngenaari jei mallum’en haa janngille bikkoi(primary) be jei janngirde sekendere, hawtande be ceede yahooɓe ladde janngina ladde , ceede mallum’en ilmu be ceede goɗɗe ɗe boowa, kannjum woni belɗum ko be taskani mallum’en.
O luutinaama be technical adviser makko bi’eteeɗo Mrs.Muna Onuzo Adetana, owi laamorinkaaku maɓɓe ɗum jotta ɗum jokkai waɗugo kala koɗume nder sembee maɓɓe ɓe dinga yobugo janngille denbo ɓe kabdai ɓe ngada bolwe dow chadeele kuugal jangingo.
Owaɗi wungitinaana dow mawɗo leydi Muhammadu Buhari dingi no waɗugo ɗowtante nufooji dow waddugo boitinol dow janngirde , sakkoma kuugal jannginki, gam wartiraɗum cemmbiɗɗum, mawɗum to leydi denbo ɗum wona kuugal artiraa haa aduna.
Bana wiiki makko, Ngomnati moɓgal leydi ɓaawo yiiki gamol ngol mallum’en ngamata nder mahuki leydi ɓeydii duuɓi timminki kuugal maɓɓe gila cappanɗe joweego’o yaaki cappanɗe joweego’o e jowi, nden duuɓi kuugal ngal ɓeydaama gila duuɓi cappanɗe tati e jowi yaaki cappanɗe nayi.
Diga fuɗɗam kakkilanoowo dogginki kuuɗe SEPLAT Dr.Chioma Nwachuku wi’i mallum’en Teemere ɗiɗi be sappo e nayi, be mawɓe joweego’o kakkilanooɓe no janngille dogginirte kollita nder taskaram SEPLAT ngam betanki mallum’en anndal. SEPLAT teacher’s empowerment programme bi’eteeɗum STEP waɗaama ngam betanki mallum’en anndal teknooji, ilmu, fannu, be anndal limngal. O wi’i.
Bindol: Madina Abdullahi Bawuro
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn knc_Latn